Туркай Валери Владимирович
Воробьев Валерий Владимирович (Кĕскен: Валери Туркай, псевдоним[çăлкуç?]) — (1961 çулхи ака уйăхĕн 17-мĕшĕ, Хырай Ĕнел ялĕ, Комсомольски районĕ, Чăваш АССР, СССР çур.) — чăваш сăвăçи, куçаруçи, публицисчĕ, пĕрлĕх ĕçченĕ. СССР ÇП пайташĕ (1991), чăваш халăх сăвăçи (2003).

Чăваш Республикин тата Тутарстан Республикин культурăн тава тивĕçлĕ ĕçченĕ, Чăваш комсомолĕн Çеçпĕл Мишши ячĕллĕ, Пушкăртстан Республикин М.Карим ячĕллĕ парнесен лауреачĕ, Остер хулин (Украина) хисеплĕ гражданинĕ. Арăмĕ Свердловск облаçĕнче çуралнă.

Кун-çулĕ 
Валерий Воробьев 1961 çулхи ака уйăхĕн 17-мĕшĕнче Комсомольски районĕнчи Хырай Ĕнел ялĕнче çуралнă. 

И. Н. Ульянов ячĕллĕ Чăваш патшалăх университетĕнчи историпе филологи факультетĕнче, ГИТИС çумĕнчи театр курсĕсенче вĕреннĕ. Чăваш АССР ÇП органĕсенче, «Молодой коммунист» хаçатра, «Хавхалану» тулли мар яваплă юлташлăхра, Чăваш Енри профессиллĕ çыравçăсен пĕрлешĕвĕнче ĕçленĕ.

2014 çулхи юпан 16-мĕшĕнче Валерий Владимировича Хыпар хаçатăн тĕп редакторĕ пулма çирĕплетнĕ.

Пултарулăхĕ 
Пĕрремĕш сăвви 1977 çулта Комсомольски районĕн хаçатĕнче кун çути курнă. Унăн «Çăлкуç çути» (1989), «Шурă фарфор чашăк» (1994), «Турă питĕнчи куççуль» (1996), «Пурăнатпăр-ха!» (1999), «Вĕçленми Вĕçев» (1999), «Чунăм, манăн чунăм...» (2003), «Ночь-мелодия» (2004), «Ку эпĕ _ Валери Туркай» (2013) кĕнекисем тата ыттисем пичетрен тухнă. Унăн пьесисемпе Çамрăксен театрĕнче «Телейпе юнашар», Чăваш академи драма театрĕнче «Каçар мана», «Ăçта эс, çăлăнăç?» спектакльсем лартнă. 2010 çулта мăшăрĕпе Ольга Туркайпа пĕрле «Лауреаты Международной премии имени Михаила Сеспеля» кĕнеке кăларнă. 2011 çулхине вара «Моя бунтарская карма» публицистика кĕнеки кун çути курнă. Унăн сăввисемпе вуншар юрă хывнă. Муса Джалиль, Мустай Карим, Габдулла Тукай, Расул Гамзатов, Кайсын Кулиев, Алим Кешоков, Валентин Колумб тата ыттисен сăввисене чăвашла куçарнă, уйрăм кĕнекен пичетлесе кăларнă. Туркайăн сăввисене вырăс, тутар, азербайджан, украин, латыш тата ытти чĕлхесене куçарнă.

Пĕрлĕх ĕçĕ 
Валерий Туркай Шупашкарта официаллӑ мероприятисенче чӑвашла баннерсем ытларах кирлĕ тесе админстрацине çыру янӑ. Тӳре-шара поэт ыйтӑвне илтнӗ: ытларах та анлӑрах усӑ курма шантарнӑ.

Асăрхавсем

Çав. пекех 
 Борлен Борис Леонтьевич

Каçăсем 
 Культура ӗҫченӗсен кунне уявланӑ май чӑвашла пӗр сӑмах та янраманшӑн Валерий Туркай Элтепер патне ҫырупа тухнӑ

Çыравçăсем, алфавитпа
Сăвăçсем, алфавитпа
Тăлмачсем, алфавитпа
ССРП çыравçисем
ССРП сăвăçисем
ССРП тăлмачĕсем
Раççей çыравçисем
Раççей сăвăçисем
Раççей тăлмачĕсем
Чăваш çыравçисем
Чăваш сăвăçисем
Чăваш тăлмачĕсем
Хаçат редакторĕсем

en:Valerie Tourgay